Jo Bayden Bill Klinton ma’muriyati davrida Eronga nisbatan e’lon qilingan "favqulodda holat" rejimi bir yilga uzaytirilgani to‘g‘risida kongressga bildirishnoma jo‘natgan. Foto: AP Photo/Patrick Semansky AQSh prezidenti Jo Bayden Eronga qarshi 1995 yilda kiritilgan sanksiyalarning amal qilish muddatini yana bir yilga uzaytirdi. Bayden Bill Klinton ma’muriyati davrida Eronga nisbatan e’lon qilingan "favqulodda holat" rejimi bir yilga uzaytirilgani to‘g‘risida kongressga bildirishnoma jo‘natgan. "Eron hukumatining harakatlari va siyosati milliy xavfsizlik, xalqaro siyosat va AQSh iqtisodiyotiga alohida xatar solishda davom etmoqda", - deyiladi AQSh prezidentining kongress rahbariyatiga yuborgan bildirishnomasida. 1995 yil 15 martda AQSh prezidenti Bill Klinton Amerikaning Conoco kompaniyasi va Eron milliy neft kompaniyasi o‘rtasidagi kelishuvni bloklagan, 8 mayda esa AQSh firmalariga Eron neft va gaz konlarida ish olib borishni taqiqlovchi farmonni imzolagandi.